Pictiúir daite d'Árann ársa
2022-07-09 14:00 - 2022-09-30 17:00 UTC | Áras Éanna
Inis Oirr, 1939.
Beidh deis speisialta ag cuairteoirí go hInis Oirr an samhradh seo nuair a bheidh taispeántas amuigh faoin aer de sheanghrianghraif daite ó na trí Oileán Árann ó mhí Iúil go Meán Fómhair anseo ag Áras Éanna.
Bunaithe ar na leabhair ‘Old Ireland in Colour’, bhí acadóirí agus comhúdair OÉ Gaillimh John Breslin agus Sarah-Anne Buckley páirteach i dtrí thaispeántas de chuid dá ngrianghraif daite ag músaeim agus ionaid chultúrtha i nGaillimh, Corcaigh agus Béal Feirste.
Agus anois tá siad ag teacht go hInis Oirr i 2022.
Tógadh na grianghraif go léir a bheidh ar taispeáint in Áras Éanna, i dtaispeántas dar teideal ‘Old Aran in Colour’ (Pictiúir daite D’Árann ársa), ar Oileáin Árann.
Beidh fotheidil do na grianghraif ar fáil as Gaeilge.
Tá Breslin agus Buckley ag comhoibriú le MacDara Ó Conaola, atá lonnaithe in Inis Oírr, chun fuaimrian a chruthú timpeall ar ghrianghraif an taispeántais ar an 9ú Iúil. Roimh sheoladh an taispeántais seo beidh caint ó Breslin agus Buckley, agus beidh ceol le Ó Conaola don ócáid.
Tá an taispeántas seo urraithe ag an gCiste Árann in OÉ Gaillimh agus Áras Éanna Ionad Ealaine Inis Oirr.
Grúpa mór in Inis Mór.

Taispeántas Dath an Dóchais
2022-08-05 - 2022-09-13
Grianghraf le Clive Wasson
Osclófar ‘Dath an Dóchais’, taispeántas a ceiliúrann 40 bliain d’fhísealaíontóirí sa Ghaeltacht, in Áras Éanna i mí Lúnasa.
Déanfaidh Údarás na Gaeltachta agus Ealaín na Gaeltachta ceiliúradh ar 40 de fhísealaíontóirí na Gaeltachta i dtaispeántas speisialta a bheidh ar siúl ar Inis Oirr ón 5ú Lúnasa go dtí an 13ú Meán Fómhair.
Comórann sé 40 bliain de thacaíocht don amharc-ealaíontóirí sna ceantair Ghaeltachta ar fud na tíre.
Seolfar an taispeántas, atá á choimeád ag Úna Campbell agus foireann An Gailearaí, Gaoth Dobhair, ag gailearaí Áras Éanna Ionad Ealaíne ar an 5ú Lúnasa.
Beidh saothar na nglún ealaíontóirí éagsúla le feiceáil.
Is é an nasc coitianta atá eathrú ná gur as an nGaeltacht iad go léir nó go bhfuil siad lonnaithe sna ceantair Ghaeltachta.
Karol Mac Gairbheith. Grianghraf le Clive Wasson
Labhair Rónán Mac Con Iomaire, Stiúrthóir Forbartha Réigiúnaí, Pobail & Pleanála Teanga Údarás na Gaeltachta faoin seoladh:
“Mar phobal Gaeltachta, tá muid go mór faoi chomaoin ag ár gcuid ealaíontóirí. Samhlaigh saol gan a gcuid físe, gan a gcuid aislingí. Cuireann siad in iúl don saol mór cé muid féin mar phobal Gaeltachta agus cuireann siad in iúl dúinn féin cé dhár díobh muid.
“Cothaíonn siad muid mar phobal agus tá muid buíoch mar phobal as sin. Is léargas é an taispeántas seo, ní hamháin ar dhá scór bliain d’ealaín na Gaeltachta, ach dhá scór bliain d’Údarás na Gaeltachta agus dhá scór bliain d’fhuinneamh an phobail a d’éiligh Údarás na Gaeltachta. Is iomaí splanc atá fanta fós inti.”
Is ar mhaithe le forbairt na nEalaíon Dúchasach agus Comhaimseartha sa Ghaeltacht a cuireadh tús le hEalaín na Gaeltachta, comhpháirtíocht idir Údarás na Gaeltachta agus An Chomhairle Ealaíon in 1997.
Cuireann Ealaín na Gaeltachta seirbhísí agus scéimeanna deontais ar fáil, a thacaíonn le forbairt eagraíochtaí ealaíon agus le healaíontóirí aonair.

Is iad na 40 ealaíontóir a mbeidh a saothar ar taispeáint mar chuid de Dath an Dóchais: Áine Ní Chíobháin Alannah Robbins Andrew Duggan Aoife Casby Bernadette Cotter Bob Quinn Brendan O’ Sullivan Brian Bourke Caoimhghin Ó Fraithile Cathal McGinley Ceara Conway Ciara O’ Flynn Clare Langan Clare Cashman Danny Chóil Dan Ó Flatharta RIP Deirdre McKenna Donnacha Quilty Heidi Nguyen Helen Quill Ian Gordon Ian Joyce Katrina Quille Karol Mac Gairbheith Kevin McGee Lelia Ní Chathmhaoil Maria Simonds-Gooding Niall Naessens Nuala Ní Fhlathúin Róisín Ní Chionnfhaolaidh Sandra Landers Sarah Lewtas Pádraic Reaney Patsy Dan Rodgers RIP Ruairí Rodgers Seán Cathal Ó Coileáin Seán Ó Flaithearta
Tadhg McSweeney RIP Tomás Ó Cíobháin Úna Ní Shé Úna Quigley.

Cathal McGinley. Grianghraf le Clive Wasson.
